OpenLLM-France/wikimedia huggingface dataset:
# Grigori Xain

Aurkitutako asteroideak: 3 :
| 1057 Wanda | 1925eko abuztuak 16 |
| 1058 Grubba | 1925eko ekainak 22 |
| 1709 Ukraina | 1925eko abuztuak 16 |
Grigori Abramovitx Xain (errusieraz: Григорий Абрамович Шайн, 1892ko apirilak 19-1956ko abuztuak 4) sobietar/errusiar astronomo bat izan zen. Gaur egungo ingelesezko transliterazioan bere abizena Shayn ahoskatzen da, baina bere aurkikuntza astronomikoak G. Shajn bezala sinatuta daude. Bere abizena Schajn bezala ere idazten da.
Pelageia Xainen (Sannikova jaioa) senarra zen, berau ere astronomoa.
Espektroskopia astronomikoan eta gasezko nebulosen fisikan lan egin zuen. Otto Struverekin batera espektro mota gazteko izarren errotazio azkarra ikertu eta izarren abiadura erradialak neurtu zituen. Gasezko nebulosa berriak eta izarren atmosferetan karbonoaren ez ohiko ugaritasuna aurkitu zuen.
Zientzien Sobietar Akademiako kide bihurtu zen 1939an, eta atzerriko zenbait elkarteko kide ere izan zen, Royal Astronomical Societyrena kasu. 1945 eta 1952 artean Krimeako Astrofisika Behatokiko zuzendari izan zen.
Hiru asteroide aurkitu zituen. C/1925 F1 (Shajn-Comas Solá) ez aldiroko kometaren aurkitzaileetako bat izan zen. Era berean, 61P Shajn-Schaldach aldiroko kometaren aurkitzaileetako bat izan zen bere emaztea.
Ilargiko Shayn kraterra bere omenez izendatu zen.
* Datuak: Q720719
* Multimedia: Grigory Abramovich Shayn / Q720719
# Gizarte teoria

* Soziologia
* Gizarte zientziak
* Aspektu orokorrak
* Gizarte ikerkuntza
* Gizarte teoria · Teoria soziologikoa
* Praktika soziologikoa
* Alorrak edo gertuko alorrak
* Kriminologia · Demografia
* Gizarte mugimenduak
* Gizarte psikologia · Soziolinguistika
* Soziologiaren arloak: Ekonomia
* Erlijioa ·
* Ezagutza ·
* Generoa
* Gizarte egitura ·
* Hezkuntza
* Hiria ·
* Hizkuntza ·
* Kultura
* Legea ·
* Politika ·
* Zientzia
* Kategoriak eta zerrendak
* Soziologoak · Aldizkariak
Gizarte teoriak, marko teorikoak dira. Marko hauek pentsamendu eskoletan gorpuzten dira eta gizarte baten barneko harreman sozialak ulertzeko, interpretatzeko eta analizatzeko balio dute.

## Ikuspegiak

Gizarte teoriaren gaur egungo historian, gizarteari buruzko hainbat ikuspegi garatu dira:
* Funtzionalismoa
* Gatazkaren teoria
* Elkartrukearen teoria
* Fenomenologia
* Elkarrekintza sinbolikoa
* Teoria feminista
* Postmodernismoa
* Postmaterialismoa
* Ekosistema eredua
* Aldaketaren teoria
* Sistemen teoria

## Kanpo estekak

* Datuak: Q19947925
# Gizarte postindustrial

Gizarte postindustriala industria jarduera nagusia izateari utzi eta zerbitzuak (informazioarekin loturik bereziki) nagusitzen diren ekonomia batean oinarritzen den sistema sozioekonomiko eta gizarteari deritzo. XX. mendeko azken hamarkadetan sortu ziren gizarte postindustrialak, batez ere Estatu Batuetan, Mendebaldeko Europan eta Japonian.
Alain Touraine soziologo frantziarrak hedatu zuen gizarte postindustrialaren kontzeptua. (Ikus Alain Touraine: La société post-industrielle : naissance d'une société 1969).

## Kanpo estekak

* Datuak: Q824362
* Multimedia: Postindustrial society / Q824362
# Gizarte ongizate

Gizarte ongizatea sozietate bateko bizi mailan eragiten duten faktore multzoari deritzo eta gizakiaren ongizatean eragiten duten elementu guztiak barneratzeaz arduratzen da.
Gizarte ongizatea zuzenean ikus ez daitekeen kontzeptu bat da, baina denbora edo leku batetik bestera alderatu daiteke.
Gizarte ongizatearen barnean honako multzoak daude, bakoitza faktore desberdinek osatzen dutelarik:
* Ongizate ekonomikoa (Errenta per capita, Giza pobreziaren indizea, Errenta-banaketaren indizea)
* Gizarte ongizatea (Ekonomia jasangarriaren indizea)
* Giza garapena eta pobrezia (Pobrezia adierazleak, Garapen bideko herrialdeen pobrezia indizeak, Giza garapenaren indizea sexuaren arabera).
* Ongizate subjetiboa

## Kanpo estekak

* Datuak: Q66306401
# Gizarte teknologia

Gizarte teknologia ongizatean, zuzentasunean, ezagupenean, duintasunean eta banakakoen garapenean oinarriturik, ezagupen teknologikoak giza aurrerapenaren hobekuntzan aplikatzean datza. Teknologia izaera sozialeko gizabaliabide gisa, gizakien bizi-kalitatea hobetze arren.

## Kanpo estekak

* Datuak: Q2622873
# Gizarte mugikortasun

* Soziologia
* Gizarte zientziak
* Aspektu orokorrak
* Gizarte ikerkuntza
* Gizarte teoria · Teoria soziologikoa
* Praktika soziologikoa
* Alorrak edo gertuko alorrak
* Kriminologia · Demografia
* Gizarte mugimenduak
* Gizarte psikologia · Soziolinguistika
* Soziologiaren arloak: Ekonomia
* Erlijioa ·
* Ezagutza ·
* Generoa
* Gizarte egitura ·
* Hezkuntza
* Hiria ·
* Hizkuntza ·
* Kultura
* Legea ·
* Politika ·
* Zientzia
* Kategoriak eta zerrendak
* Soziologoak · Aldizkariak
Mugikortasun sozialak erreferentzia egiten dio gizabanakoak eta taldeak egiten dituzten posizio sozial batzuetatik besteetaraino gertatzen den desplazamenduari. Hau da, estratifikazio sozialaren baitan gertatzen diren maila aldaketek hartzen duten izena da. Kokapen sozialak hierarkizatuak daudenez, mugikortasun bertikala deritzo estratu batean dauden goranzko eta beheranzko mugimenduei. Logikoki, goranzkoa izango da mugimendua goi mailako posizioetara zuzentzen denean, eta beheranzkoa behe mailako posizioetara zuzentzen denean.
Desberdintzen den beste mugimendu bat mugimendu horizontala da, zeinak erreferentzia egiten dion estratuan aldaketarik sortzen ez duen mugimenduei, adibidez desplazamendu geografikoei; hau da, maila berdinaren baitan egiten diren aldaketak dira, adibidez, etxebizitzaz aldatu, hiriz aldatu... Askotan bi mugimenduak batera ematen dira. Estratifikazioaren teoria mugikortasun bertikalean zentratzen da gehienbat eta, ikusita posizio sozialaren adierazle nagusienak lanbideak direla, mugikortasun soziala oinarritzen da gehienbat lanbide egoeraren aldaketen behaketan.
Beste aldetik, mugikortasuna aztertzerakoan bi modutan egin daiteke. Aztertu dezakegu lehendabizi gizabanakoen bizitzan zehar ematen diren desplazamenduak, kasu honetan belaunaldi barruko mugikortasuna aztertzen ariko gara. Baita ere aztertu dezakegu seme-alaben aldaketa soziala gurasoenarekin konparatuta; interesgarriena da-eta konprobatzea ea zein puntutaraino gurasoek eta semeek posizio sozial berdina partekatzen duten, eta horri belaunaldien arteko mugikortasuna deritzo.

## Ikus, gainera

* Gizarte estratifikazioa
* Klase soziala

## Erreferentziak

* ↑ Vericat, J. (d-g) Clases sociales, Diccionario Crítico de Ciencias Sociales, Madrilgo Unibertsitate Complutensea (Gaztelaniaz)

## Kanpo estekak

* Datuak: Q194417
* Multimedia: Social mobility / Q194417
# HNoMS Olav Tryggvason

HNoMS Olav Tryggvason Norvegiako Horten hirian eraikitako minatzailea izan zen. 1930eko hamarkadan eraiki zen eta 119 zenbakia zuen. Norvegiako Errege Armadaren zerbitzuan egon zen 1940ean Alemaniak bahitu zuen arte. Zerbitzu horretan City of Flint itsasontzian zeuden alemaniarrak atxilotu zituzten, Haugesunden ainguratu zenean, arrazoi medikoak argudiatuz. Ur neutroetan arrazoirik gabe ainguratzea nazioarteko zuzenbidearen urraketatzat hartzen dute Norvegiako agintariek. Alemaniak harrapatu zuenean Albatros II deitu zuten, eta, beranduago, Brummer. 1945eko apirilean Erresuma Batuko armadak hondoratu zuen Alemaniaren iparraldeko uretan zela.

## Kanpo estekak

* Datuak: Q323835
* Multimedia: Olav Tryggvason (ship, 1934) / Q323835
# HQ9+

HQ9+ programazio lengoaia esoterikoa da, lau agindu dituena, bakoitza karaktere batekoa. Aginduak H, Q, 9 eta + dira, horregatik lengoaiaren izena. Ez da Turing osoa, baina programa batzuk egiteko oso eraginkorra da.

## Lengoaiaren helburua

2000. urteko neguan Cliff L. Biffle-k HQ9+ lengoaia asmatu zuen broma bezala. Iturburu kode famatuen adibideetan oinarritu zen. Adibide horiek kaixo mundua, quine eta 99 bottles of beer ziren. Programa hauek garatzeko HQ9+ oso eraginkorra da, baina beste programa motak egiteko alferrikakoa da.

## Agindu zerrenda

* H aginduak "Hello World!" mezua inprimatzen du.
* Q aginduak programaren kode iturburua inprimatzen du (quine).
* 9 aginduak 99 bottles of beer abestiaren letra pantailaratzen du.
* + agindua erregistro metatu gehituko du.

## Kanpo Loturak

* (Ingelesez) HQ9+ Webgunea
* (Ingelesez) HQ9+ online interpreter

## Kanpo estekak

* Datuak: Q1335195
# HNK Hajduk Split

HNK Hajduk Split Kroaziako futbol talde bat da, Split hirikoa. Kroaziako ligan jokatzen du eta 6 aldiz eskuratu du txapelketa. Jugoslaviako Ligan berriz 9 aldiz izan zen txapelduna.

## Historia

1911an sortu zen Pragako U Fleků izeneko pubean. Bertan ikasten ari ziren splitar gazte batzuek Pragako Slavia eta Spartaren arteko partidua ikusi ondoren kirol berri honetaz hain harrituta gelditu ziren beraien herriko futbol taldea sortzea erabaki zutela.
Hajduk ziren otomandarren aurka borrokatu izan zuten bandidoak ziren eta haien ohorez hartu zuten izen bitxi hori. berehala bihurtu zen kroaziar abertzaleen kluba eta horregatik gehitu zioten izenari hrvatski nogometni klub (Kroaziako futbol kluba) horrela gelditu zelarik HNK Hajduk Split. Armarriaren barruan Kroaziako bandera darama, baina 1960 eta 1990 artean izar gorri komunista eraman zuen.
Jugoslaviako lehenengo ligak 20. hamarkadan lortu zituen. Bigarren Mundu Gerraren ondoren talde indartsua osatu zuen eta 1950, 1952 eta 1955eko ligak irabazi zituen. Dena dela bere "urrezko aroa" 70. hamarkadan ezagutu zuen, Jugoslaviako 4 liga eta 5 Kopa irabazteaz gain Europako Errekopako final erdietara ere iritsi baitzen. Leeds United talde ingelesak utzi zuen finaletik kanpo. Ez zuen Jugoslaviako liga gehiagorik irabazi, baina bai beste hiru kopa. 1984ean UEFA Kopan iritsi zen final erdietara baina oraingoan gerora garaile izango zen Tottenham Hotspurrek irabazi zion.
1992an Kroaziako Liga sortu zen. Lehenengo urteetan bera izan zen talderik indartsuena baina ondoren Dinamo Zagreben itzalean egon da. Hala ere 2013 artean lortu zituen Kroaziako 6 liga, 5 kopa eta 5 Superkopa. Urte batzutan titulorik eskuratu gabea izan ondoren, 2022an denboraldi bikaina egin du, Kopa berri bat irabaziz eta ligan bigarren eginez.

## Uniformea

* 2014-2016 ||
* 2016-2018 ||
* 2018-2020 ||
* 2020-2021 ||
* 2022-2023 ||

## Palmaresa
### Kroazian: 18

* Liga (6): 1992, 1994, 1995, 2001, 2004 eta 2005
* Kopa (8): 1993, 1995, 2000, 2003, 2010, 2013, 2022 eta 2023.
* Superkopa (5): 1992, 1993, 1994, 2004 eta 2005

### Jugoslavian: 18

* Liga (9): 1927, 1929, 1950, 1952, 1955, 1971, 1974, 1975 eta 1979
* Kopa (9): 1967, 1972, 1973, 1974, 1976, 1977, 1984, 1987 eta 1991

### Nazioartean: 0

* Europako Errekopa: final erdiak 1973an.
* UEFA Kopa: final erdiak 1984an.

## Kanpo estekak

* (Kroazieraz) Webgune ofiziala
* Datuak: Q181216
* Multimedia: HNK Hajduk Split / Q181216
# HNK Rijeka

Hrvatski nogometni klub Rijeka ( Kroaziako Futbol Kluba Rijeka ), normalean NK Rijeka edo, besterik gabe, Rijeka , Kroaziako futbol klub profesional bat da, Rijeka hirikoa.
Kluba 1904an sortu zen Club Sportivo Olimpia bezala, eta hurrengo hamarkadetan Rijeka mugako hirian izan ziren aldaketa politiko nahasien ondoren, klubak izena askotan aldatu zuen. Rijeka Kroaziako futbol klub arrakastatsuena hirugarrena da, Kroaziako Lehen Ligako titulu bat, bi Jugoslaviako Kopa, sei Kroaziako Kopa, Kroaziako Superkopa bat eta 1977-78 Balkanetako Kopa irabazi baititu.

## Historia

Futbol kluba 1904an sortu zen "Club Sportivo Olimpia" izenarekin. Klubak Olympia izena hartu zuen 1918ko urtarrilean, eta US Fiumana 1926an, Italiako erregimen faxista berriaren presiopean, eta 1946an, hiriaren Jugoslaviako administrazio militarraren garaian, SCF Quarnero izena hartu zuen. Hiria ofizialki Jugoslaviaren parte bihurtu zenean eta hiriaren elebitasuna deuseztatu zenean, agintariek berriro izena jarri zioten klubari, oraingoan NK Rijeka azken izenarekin.
1970ean Jugoslaviako Ligako lehen maila galdu zuen baina 70. hamarkadaren bukaeran iritsi zen bere garairik onena 1978 eta 1979ko Kopak irabaziz.
Kroazia askatzean Prva HNL Ligan jokatzen hasi zen eta bertan jokatu du sasoi guztietan. Berriz ere Kopak eman dizkio pozik handiena 2005 eta 2006koak irabazi baititu. Kopak irabazteak Europan jokatzeko bidea ireki dio.
2013-14 denboraldia bikaina egin zuen, Ligan bigarren eta Kopa berri bat irabazi baitzuen. 2015 eta 2016ko Ligatan bigarren egin ondoren 2016-17 denboraldia inoizko onena izan zuen, aurreneko Liga eta laugarren Kopa eskuratu baitzituen. Hurrengo urteetan puntan ibili da eta bi kopa berri jaso ditu.

## Palmaresa
### Jugoslavian: 2

* Jugoslaviako Kopa (2): 1978, 1979

### Kroazian: 8

* Kroaziako Liga:
** Txapelduna (1): 2017
** Bigarrena (7): 1999, 2006, 2014, 2015, 2016, 2018, 2019, 2024
* Kroaziako Kopa:
** Txapelduna (6): 2005, 2006, 2014, 2017, 2019, 2020.
** Finalista (3): 1994, 2022, 2024.
* Kroaziako Superkopa (1): 2014.

### Nazioartean: 1

* Balkandarren Kopa (1): 1978

## Euskal taldeen aurkako partidak

Hauek dira Europako txapelketa ofizialetan Rijekak euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2020-21 | UEFA Europa League | Multzokako fasea | Rijeka Real Sociedad | 0-1 2-2 | Real Sociedad Rijeka |

## Kanpo estekak

* Datuak: Q318969
* Multimedia: HNK Rijeka / Q318969
* ↑ (Kroazieraz) «Povijest» HNK RIJEKA (Noiz kontsultatua: 2021-10-28).
# HP Inc.

HP Inc. estatubatuar konpainia multinazional bat da, bideo-jokoentzako ordenagailu pertsonalak, inprimagailuak eta ordenagailu eramangarriak garatu, fabrikatu, saltzen dituena. 2015ean sortu zen Hewlett-Packard bitan zatitu zutenean (beste adarra Hewlett Packard Enterprise da).

## Kanpo estekak

* Datuak: Q21404084
* Multimedia: Hewlett-Packard / Q21404084
# HP

HP izan daiteke:
# HSV Hamburg

HSV Hamburg edo HSV Hanball (izen osoa Handball Sport Verein Hamburg e.V. (HSV Hamburg e. V.)), Alemaniako Hanburgo hiriko eskubaloi talde indartsua da. Palmaresesan titulu askorik ez badu ere garaipen garrantzitsuak lortu ditu, denetan aipagarriena 2013ko EHF Txapeldunen Liga, kontinenteko txapelketa nagusia.

## Historia

1999an Lübeck hiriko VfL Bad Schwartau eta HSV Lübeck taldeek bat egin zuten. 2002an taldea Hanburgora aldatu zen hazteko asmoz eta Hanburgoren izena hartu zuen. Hasiera ez zuen erraza izan diru arazo larriak zirela eta, baina 2005ean Andreas Rudolph hautatu zuten presidente eta egoerari buelta itzela eman zion. Ordutik hona Alemaniako liga bat eta bi kopa lortu ditu eta Europa mailan EHF Txapeldunen Liga (2013) eta EHF Errekopa (2007) eskuratu ditu.
2016an lizentzia kendu zioten eta taldea desegin zen. Talde berria sortu da, Handball Hamburg, eta 3. mailan hasi du ibilbidea.

## Palmaresa

Alemanian:
* Bundesliga (1): 2011.
* Alemaniako Kopa (2): 2006, 2010.
* Alemaniako Superkopa (3): 2004, 2006, 2009.
Nazioartean:
* EHF Txapeldunen Liga (1): 2013.
* EHF Errekopa (1): 2007.
* EHF Kopa (0): finalista 2015ean.

## Kanpo estekak

* Datuak: Q615848
* Multimedia: HSV Hamburg / Q615848
# HSV kolore-eredua

HSV eredua (ingelesezko Hue, Saturation, Value – Tonua, Asetasuna, Balioa), halaber HSB eredua (Hue, Saturation, Brightness – Tonua, Asetasuna, Distira), kolore-eredu bat da, definitzen dituen hiru osagaiekin izendatua eta batez ere informatikan erabilia.
RGB kolore-ereduaren ordezko adierazpena da, 1970eko hamarkadan ordenagailu bidezko grafikoen ikertzaileek diseinatua, giza ikuspegiak koloreak hautemateko modutik hurbiltzeko. Eredu honetan, tonu bakoitzeko koloreak biribilean antolatuta daude, kolore neutroko ardatz zentral baten inguruan, behean beltzetik hasi eta goian zuriraino doana.

## Osagaiak
### Tonua

Tonua zirkulu kromatikoan agertzen den angeluaren arabera definitzen da:
* 0° edo 360° : gorria
* 60° : horia
* 120° : berdea
* 180° : ziana
* 240° : urdina
* 300° : magenta.

### Asetasuna

Asetasuna kolorearen intentsitatea da :
* % 0 eta % 100 artean adierazten da
* asetasuna txikia bada, kolorea grisagoa izango da, eta ahulagoa emango du

### Distira

Distira edo balioa kolorearen bizitasuna da:
* % 0 eta % 100 artean adierazten da
* balioa are txikiagoa, kolorea are ilunagoa da. la valeur d'une couleur est faible, plus la couleur est sombre. 0 balioduna beltza da.

## Erabilera

Ohikoa da programa edo aplikazio baterako kolore egokia aukeratu nahi izatea, eta, hala bada, oso erabilgarria da HSV kolore-ereduko zirkulu kromatikoa. Bertan, tonua zirkulu batez irudikatzen da; eta hiruki bereizi bat kolorearen asetasuna eta balioa adierazteko erabil daiteke. Normalean, hirukiaren ardatz horizontalak asetasuna adierazten du, eta ardatz bertikalak, berriz, kolorearen balioa. Horrela, kolore bat aukeratu daiteke lehenik zirkulu baten tonua hartzean, eta, ondoren, hirukian nahi den kolorearen asetasuna eta balioa hautatzean.

## HSV eta RGB arteko aldatzea

    $h\in [0,360[$
    $s,v,r,g,b\in [0,1]$
non r, g, b RGB ereduaren koordenatuak dira,
non t, s, v HSV ereduaren koordenatuak dira.
max: r, g eta b arteko balio handiena; eta min txikiena.

### RGB eredutik HSV eredura

    $h={\begin{cases}0,&{\mbox{baldin-eta }}\max =\min \\(60^{\circ }\times {\frac {g-b}{\max -\min }}+360^{\circ })\;{\bmod {\;}}360^{\circ },&{\mbox{baldin-eta }}\max =r\\60^{\circ }\times {\frac {b-r}{\max -\min }}+120^{\circ },&{\mbox{baldin-eta }}\max =g\\60^{\circ }\times {\frac {r-g}{\max -\min }}+240^{\circ },&{\mbox{baldin-eta }}\max =b\end{cases}}$
    $s={\begin{cases}0,&{\mbox{baldin-eta }}\max =0\\1-{\frac {\min }{\max }},&{\mbox{bestela}}\end{cases}}$
    $v=\max \,$

### HSV eredutik RGB eredura

    $h_{i}=\left\lfloor {\frac {t}{60}}\right\rfloor \mod 6$
    $f={\frac {t}{60}}-h_{i}$
    $l=v\times (1-s)\,$
    $m=v\times (1-f\times s)\,$
    $n=v\times (1-(1-f)\times s)\,$
    $(r,g,b)={\begin{cases}(v,n,l),&{\mbox{baldin-eta }}h_{i}=0\\(m,v,l),&{\mbox{baldin-eta }}h_{i}=1\\(l,v,n),&{\mbox{baldin-eta }}h_{i}=2\\(l,m,v),&{\mbox{baldin-eta }}h_{i}=3\\(n,l,v),&{\mbox{baldin-eta }}t_{i}=4\\(v,l,m),&{\mbox{baldin-eta }}h_{i}=5\\\end{cases}}$

## Kanpo estekak

* Datuak: Q25212643
* Multimedia: HSV / Q25212643
# HPI (telesaila)

HPI (Haut potentiel intellectuel, euskaraz: «adimen-gaitasun handia», azpititulua duena) Frantziako telesail poliziakoa da, TF1ean igorri zutena.

## Sinopsia

Oharra: Atal honek istorio osoa edo amaiera argitzen du.
Morgane Alvaro garbitzaile soil bat da, banandua eta seme-alaba batzuen ama, Lilleko polizia-etxe batean garbiketa lanetan diharduena. 160 zenbakiko adimen-koziente izanda, ustekabeko gertakari baten ondoren krimenak ikertzeko aholkulari gisa kontratatuko dute.

## Aktoreak

* Audrey Fleurot : Morgane Alvaro
* Cypriane Gardin : Théa Alvaro
* Noé Vandevoorde : Eliott Alvaro
* Mehdi Nebbou : Adam Karadec
* Bruno Sanches : Gilles Vandraud
* Marie Denarnaud : Céline Hazan
* Bérangère McNeese : Daphné Forestier
* Clotilde Hesme : Roxane Ascher (2. denboraldia)

## Erreferentziak

* ↑ (Frantsesez) La Voix du Nord 2021-04-28..

## Kanpo estekak

* Datuak: Q106648679
# HSBC

HSBC Erresuma Batuko banketxea da. Egoitza nagusia Londresen dauka, zehazki Canary Wharf gunean. Munduan 9.500 bulego baino gehiago dauzka eta 2009ko datuen arabera 331.458 langile zituen.
Banketxea Hong Kongen sortu zen 1865ean.

## Kanpo estekak

* (Ingelesez) HSBC bankuaren webgune ofiziala.
* Datuak: Q190464
* Multimedia: HSBC / Q190464
# Gérgal

Gérgal Almeríako udalerria da. 2006an 1.042 biztanle zituen.
Calar Altoko Behatokia udalerrian dago, izen bereko mendian.

## Demografia

Eboluzio demografikoa :
| Urtea | 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| Biztanleak | 1.089 | 1.063 | 1.067 | 1.059 | 1.050 | 1.029 | 1.062 | 1.068 | 1.057 | 1.042 |

## Kanpo estekak

* (Gaztelaniaz) Gérgal - Gérgalgo Udalaren webgune ofiziala
* (Gaztelaniaz) Gérgal - Almeríako Probintzia Aldundiaren webgunea
* Datuak: Q1358171
* Multimedia: Gérgal / Q1358171
# Gérgalgo gaztelua

Gérgalgo gaztelua (gaztelaniaz: Castillo de Gérgal) Andaluziako Gérgalgo udalerrian dagoen Erdi Aro berantiarreko eraikin defentsibo bat da, Almeríako probintzian (Espainia). Herriaren ipar-ekialdean dagoen kokapen estrategikoak, Los Filabres mendikatearen inguruko mendiek osatzen duten muinoetako batean, herriaren eta Gérgalgo euri-bidearen ikuspegi zabalak eskaintzen ditu, eta iparraldean Tablas muinoak osatutako horma natural batez babestuta dago.

## Kanpo estekak

* Datuak: Q5757356
* Multimedia: Castle of Gérgal / Q5757356
# Géza II.a Hungariakoa

Géza II.a Hungariakoa (hungarieraz: II. Géza, ˈɡeːzɒ ahoskatua; kroazieraz: Gejza II; eslovakieraz: Gejza II; 1130 – 1162ko maiatzaren 31) 1141-1162 urteetan Hungaria eta Kroaziako erregea izan zen, Béla II.aren semea zen. Emmanuel I.a Kommeno bizantziarraren kontra borroka egin zuen (1155) eta independentzia lortu zuen bere herriarentzat. Kolono alemaniarrak Transilvaniara eraman zituen, eta nolabaiteko autonomia politikoa eman zien.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/10/05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q86940
* Multimedia: Géza II of Hungary / Q86940
# Gévezé

Gévezé (bretainieraz Gevrezeg) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q220149
* Multimedia: Gévezé / Q220149
# Géza Gárdonyi

Géza Gárdonyi, Géza Ziegler jaioa (Agárdpuszta, 1863ko abuztuaren 3a - Eger, 1922ko urriaren 30a) hungariar idazlea izan zen.
Irakasleentzako ikastetxe batean graduatu zen eta irakasle eta kantore katoliko gisa lan egin zuen. 1880ko hamarkadan aldizkari eta egunkarietarako idazten hasi zen. Bere lehen arrakastak Göre Gábor izeneko landa-bizitzari buruzko gutun satiriko batzuk izan ziren.
Mende aldaketarekin batera eleberri historikoak idazten hasi zen. 1899an Eger hiriko otomandarren setioari 1552an buruzko Egri csillagok (Egerren izarrak) eleberria argitaratu zuen. 2005ean, Hungariaren eleberri ezagunenak aukeratu zuen telebista-saio batean. 1901eko A láthatatlan ember (Gizon Ikusezina) eleberria hunoen garaian girotuta dago.

## Lanak

* Egri csillagok (Egerren izarrak)
* A láthatatlan ember (Gizon ikusezina)
* Isten rabjai (Jainkoaren gatibuak)
* A lámpás (Lanpara)
* A bor (Ardoa)
* Ida regénye (Idaren eleberria)
* Hosszúhajú veszedelem (Ile luzeko mehatxua)
* Az én falum (Nire herria)
* Az égre néző lélek (Espiritua, zerura begira)
* Állatmesék (Animalien ipuinak)

## Kanpo estekak

* Datuak: Q221903
* Multimedia: Géza Gárdonyi / Q221903